
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara mahakandmist oma bilansist. Mahakantava vara loetelu:

· Narva Lasteaia Päikene kasutuses olev konvektsiooniahi. Vastavalt OÜ Alledem 25.04.2019. a tõendile nr 73 on konvektsiooniahi edaspidiseks ekspluatatsiooniks kõlbmatu, kuna elektrijuhtmestiku isolatsioon on rikutud, juhtimisprogramm ei tööta, põhiosadel on suur kulumisaste. Ahi ei vasta töö- ja elektriohutusnõuetele. Seoses eeltooduga soovitab OÜ Alledem ahi utiliseerida.
· Narva Kreenholmi Gümnaasiumi kasutuses olev mööbel. Narva Kreenholmi Gümnaasiumi taotluse kohaselt remont ei ole majanduslikult otstarbekas. 
· Narva Kesklinna Gümnaasiumi kasutuses olev nõudepesumasin. Vastavalt OÜ Vipersem 29.04.2019. a teostatud tööde aktile nr 161.2-04/2019 on nõudepesumasina tehniline seisund ebarahuldav, seade on füüsiliselt ja moraalselt kulunud, selle remont ei ole otstarbekas. OÜ Vipersem soovitab seade maha kanda ja utiliseerida
· Narva Lasteaia Vikerkaar kasutuses olev soojussõlm ja soojusvaheti. Soojussõlm on demonteeritud ja välja vahetatud uue vastu.
Küsimused oli arutusel Narva Linnavalitsuse linnavarakomisjoni 13.06.2019. a koosolekul (protokoll nr 7, punktid 1-4). Otsustati rahuldada Narva Linnavalitsuse Kultuuriosakonna vara bilansist mahakandmise taotlused.

2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 lõike 2 alusel otsustab vallasasja kõlbamatuks tunnistamist ja mahakandmist, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 eurot, Narva Linnavalitsus.
3. Otsus

3.1 Tunnistada Narva Lasteaia Päikene kasutuses olev vara kõlbmatuks:

· köögiseadmete komplekti konvektsiooniahi HOUNÖ Model M, inventarinumber 155400-015-00, soetamisaeg 20.10.2004. a, bilansiline maksumus 4 022,74 eurot, kulum 100%.
3.2 Tunnistada Narva Kreenholmi Gümnaasiumi kasutuses olev vara kõlbmatuks:

· mööbel, inventarinumber 15430188, soetamisaeg 1999. a, bilansiline maksumus 2 051,88 eurot, kulum 100%;

· mööbel, inventarinumber 15430189, soetamisaeg 1999. a, bilansiline maksumus 2 466,22 eurot, kulum 100%.
3.3 Tunnistada Narva Kesklinna Gümnaasiumi kasutuses olev vara kõlbmatuks:

· köögiseadmete komplekti nõudepesumasin, inventarinumber 155400-018-00, soetamisaeg 01.01.1997. a, bilansiline maksumus 3 122,79 eurot, kulum 100%.
3.4 Tunnistada Narva Lasteaia Vikerkaar kasutuses olev vara kõlbmatuks:

· soojussõlm, inventarinumber 155400-001-00, soetamisaeg 01.07.1994. a, bilansiline maksumus 2 952,89 eurot, kulum 100%;

· soojussõlme komponent (soojusvaheti), inventarinumber 155400-001-01, soetamisaeg 22.11.2012. a, bilansiline maksumus 2 542,50 eurot, kulum 100%.
3.5 Kanda korralduse punktides 3.1-3.4 nimetatud vara maha.

4. Rakendussätted 

4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.

